Diari Oficial de la Generalitat Valenciana


Sumari del DOGV 7548, del 15-06-2015 (2015/5623)

ACORD de 12 de juny de 2015, del Consell, pel qual s'autoritza l'aprovació de l'expedient d'enriquiment injust i la imputació, a càrrec del Pressupost de la Generalitat de 2015, de les obligacions contretes en els exercicis 2014 i 2015 a favor de l'empresa Fujitsu Technology Solutions, SA.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7548

Data del DOGV
:   15-06-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/5623


Data del document
:   12-06-2015

Organisme emissor
:   Conselleria d'Hisenda i Administració Pública

Tipus de document
:   Acord

Descriptors 

:   * Conselleria d'Hisenda i Administració Pública

ACORD de 12 de juny de 2015, del Consell, pel qual s'autoritza l'aprovació de l'expedient d'enriquiment injust i la imputació, a càrrec del Pressupost de la Generalitat de 2015, de les obligacions contretes en els exercicis 2014 i 2015 a favor de l'empresa Fujitsu Technology Solutions, SA. [2015/5623]  
El Consell, en la reunió del dia 12 de juny de 2015, va adoptar l'acord següent:  
La Conselleria d'Hisenda i Administració Pública ha tramitat l'expedient d'enriquiment injust a favor de l'empresa Fujitsu Technology Solutions, SA, pel servici de manteniment integral Arconte, per un import total de 218.017,21 euros (dos-cents díhuit mil dèsset euros amb vint-i-un cèntims) (IVA inclòs), per obligacions contretes en els exercicis 2014 i 2015; este expedient porta causa de la necessitat d'atendre al compliment de les obligacions econòmiques de la Generalitat perquè esta ha rebut, satisfactòriament, el servici prestat.  
  
En aplicació del que disposa l'article 106.3 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, correspon al conseller d'Hisenda i Administració Pública sotmetre a l'autorització prèvia del Consell l'aprovació de l'expedient d'enriquiment injust tramitat per l'esmentada conselleria.  
  
Així mateix, i d'acord amb l'article 39.5 de la citada Llei 1/2015, de 6 de febrer, de la Generalitat, la imputació a l'exercici corrent de les obligacions econòmiques derivades de l'esmentat expedient requerix l'autorització expressa del Consell, a proposta de la persona titular de la conselleria, amb l'informe previ de la Intervenció General de la Generalitat, d'acord amb el que disposa el referit article 106 de la llei citada.  
  
En conseqüència, en virtut del que disposen els articles 39.5 i 106.3 de la Llei 1/2015, de 6 de febrer, de la Generalitat, amb l'informe favorable de la Intervenció General de la Generalitat i a proposta del conseller d'Hisenda i Administració Pública, el Consell  
  
ACORDA  
  
Primer  
Autoritzar l'aprovació de l'expedient d'enriquiment injust a favor de l'empresa Fujitsu Technology Solutions, SA, pel servici de manteniment integral Arconte, per un import total de 218.017,21 euros (dos-cents díhuit mil dèsset euros amb vint-i-un cèntims) (IVA inclòs).  
  
  
Segon  
Autoritzar la imputació al pressupost corrent de les obligacions contretes durant l'exercici 2014.  
  
Tercer  
Este acord es publicarà en el Diari Oficial de la Comunitat Valenciana en el termini màxim de 10 dies, de conformitat amb el que preveu l'article 39.5 de l'esmentada Llei 1/2015.  
  
València, 12 de juny de 2015  
  
El conseller secretari,  
JOSÉ CÍSCAR BOLUFER